ang saquit na dinaramdam nang haring aquing tinuran, parang nagdahilan lamang at gumaling ang catauan. ang haring si don fernando tinipon na ang consejo, at pinaghuntahan dito si don pedro', si don diego. sa guinauang caliluhan sa capatid nilang hirang, cun ano ang catampatang parusang dapat ibigay. ang sagot nang calahatan destierro', ang carampatan, nang huag silang mapisan sa principeng cay don juan. nang cay don juang matatap ang hatol na iguinauad, siya ay nagdalang habag sa capatid niyang liyag. lumapit capagcaraca sa harap nang haring ama, dinguin nang vuestra alteza ang aquing ipagbabadya. alang alang sa corona at hauac na cetro niya, huag nang biguiang parusa ang capatid cong dalaua. cun sila', ipadala man sa malayong caharian, di co mababatang tunay na hindi paroroonan. caya haring aming ama patauarin na po sila, sa dios ito', talaga ang guinaua nilang sala. ang di magpatauad naman sa guinauang casalanan, ay di rin naman cacamtan ang gloria sa calangitan.